Title: Stražilovo
Description: Luka Lune Jović, rođen 15.10.1949. u selu
Malino, Slavonski Brod, Hrvatska. Završio gimnaziju
u Slavonskom Brodu, i radio u firmi „Oriolik” u Oriovcu,
gdje je i živio od 1979-1991. Od osamdesetih radio na
komercijalnim poslovima, na toplifikaciji gradova na
području Srbije, pa i u Novom Sadu, gdje sad živi kao
penzioner od 2001 godine.

REČ O KNJIZI  
                                                      
Pred tobom je, čitaoče, knjiga pesama i ispovesti koja se nudi kao krik istinske drame duše i srca pojedinca koji sumirajući život pred Bogom i ljudima svedoči istinsko pokajanje, opraštanje, kao i želju za sjedinjenjem sa tvorcem Vaseljene. Svedočiti o sebi i o svetu oko sebe sa dušom na Svetom pismu nije ni lako no jednostavno i to ne može svako, već samo oni radosnici i stradalnici koji su gradaciju življenja u poznim godinama shvatili kao katarzični put i spremanje za odlazak pred Boga na ispovest. Luka Jović nije pesnik po profesiji, naprotiv,on je pesnik po misiji, po snazi promišljanja i sažimanja na veoma malom prostoru svoj egzistencijalni, pesnički, filozofski i religiozni kredo koji je ponudio i Bogu i ljudima kao „svjedočenje s dušom na Bibliji”… U svome traganju za smislom života, pesnik pronalazi duhovnu i egzistencijalnu vezu sa svojim zemljakom Brankom Radičevićem i zato pesmi daje naziv Stražilovo, pa i sudbinu 
svoje najbliže familije, vidi kao tragični i retki cvet magnolije crne.  Radovan Vlahović.  ( Odlomak )